
Pultrúzióval gyártott üvegszál erősítésű profilok plazmával felületkezelt ragasztott kötéseinek vizsgálata

Kulcsszavak: Polimer; Plazma felületkezelés; üvegszál erősítésű műanyag (GRP); ragasztás
A kutatásomban a pultrudált üvegszál erősítésű kompozit profilok plazmás felületkezelését végeztem a felületi energia és a mechanikai tulajdonságok növelése érdekében. Az előkísérlet elvégzése után láthatóan sikerült csökkenteni a peremszöget, emiatt elvégeztem a fő kísérletet. A kezelés után a Sikapower4720-es ragasztóval összeragasztottam és kötni hagytam több mint 12 órát. A megkötés után elvégeztem a szakítóvizsgálatot és az eredményeket kiértékeltem és összehasonlítottam. Az eredmények javulást mutattak még annak ellenére is, hogy a profilok legfelső része nem bírta a terhelést és elvált az üvegszálaktól és ez okozta a tönkremenetelt.
A probléma ellenére is egyértelműen látszódik az eredményekből, hogy nagyon nagy potenciál van a plazmás felületkezelésben, emiatt érdemes a témában jobban elmélyülni.
A kezeletlen és a legnagyobb eredményt adó próbadarabok közötti 18%-os növekedés és a tönkremenetel módja meghatározza a későbbi utat, amit érdemes követni ezesetben.
Az ajánlásban leírtak alapján optimalizálás lenne a legideálisabb, illetve a probléma részletes feltárása. Lehetőség szerint a legfelső réteg és az üvegszálak közötti kötés erősítése lenne az egyik nagy cél. A másik pedig a kezelések részletesebb feltérképezése, mivel a Taguchi eloszlás alapján jól látható, hogy a három halmaz közül csak az egyiket sikerült jól behatárolni a másik kettő halmazt nem sikerült. Esetemben a teljesítmény állandó volt, így lehetséges, hogy a részletesebb tanulmányozás esetében a teljesítményt is jobban megkéne vizsgálni, amely lehet, új utakat nyitna meg.
A kutatásom kitűzött célját, vagyis a felületi energia növelését és a mechanikai tulajdonságok növelését sikerült elérnem. A kutatásomat eben a témában szeretném folytatni azzal, hogy a másik két halmazt feltérképezem és a teljesítmény változások hatását is tanulmányoznám, ezzel teljesen kiegészítve az eddigi tapasztalatokat és eredményeket.
Hiszem azt, hogy a jövőben a plazmás felületkezelés az ipar számára az egyik legjelentősebb kezelés lehet, amely gyors és hatékony lehet, emiatt csökkentve a kezelés időtartamát és növelve a gyártás volumenét.



